Το παρόν αποτελεί αναπόσπαστο μέρος της Σύμβασης με αριθ. και ημερομηνία / / , μεταξύ της NΕΧΙ ΠΛΗΡΩΜΩΝ ΕΛΛΑΣ Α.Ε. (εφεξής “ΝΕΧΙ”) και της Επιχείρησης, με Α.Φ.Μ και αριθμό Γ.Ε.ΜΗ. (εφεξής “Σύμβαση”).

Οι ως άνω συμβαλλόμενοι, αφού έλαβαν υπ’ όψιν ότι:

1. Η Επιχείρηση έχει συνάψει με τη NEXI την ανωτέρω Σύμβαση, με την οποία συμφωνήθηκε ότι θα αποδέχεται τις αναφερόμενες σε αυτή Κάρτες ως μέσο πληρωμής του αντιτίμου των προϊόντων ή υπηρεσιών που πωλεί σε Κατόχους, σύμφωνα με τους ειδικότερους όρους και τις προϋποθέσεις που περιλαμβάνονται στην ως άνω Σύμβαση,
2. Κατ’ εφαρμογή του όρου 6.5 της Σύμβασης, η NEXI διατηρεί το δικαίωμα να εφαρμόζει και να αξιοποιεί νέες δυνατότητες συναλλαγών, για τις οποίες απαιτείται η υπογραφή σχετικού Παραρτήματος με την Επιχείρηση, με το παρόν Παράρτημα οι ως άνω συμβαλλόμενοι συμφωνούν τους ειδικότερους όρους και τις προϋποθέσεις, δυνάμει των οποίων η NEXI παρέχει στους Κατόχους την ακόλουθη πρόσθετη υπηρεσία:

# Αντικείμενο

* 1. Η NEXI παρέχει στους Κατόχους Καρτών, που συναλλάσσονται με την Επιχείρηση, τη δυνατότητα να επιλέγουν και να πραγματοποιούν τη συναλλαγή απευθείας στο νόμισμα, στο οποίο τηρείται ο λογαριασμός της Κάρτας τους (υπηρεσία ή συναλλαγές «DCC»: Dynamic Currency Conversion).
  2. Η NEXI έχει στη διάθεσή της ειδικό λογισμικό για την υποστήριξη των συναλλαγών «DCC».

Τα νομίσματα που υποστηρίζονται από την υπηρεσία «DCC», καθώς και η νομισματική ισοτιμία, με την οποία γίνεται η μετατροπή της συναλλαγής από ΕΥΡΩ, στο νόμισμα που τηρείται ο λογαριασμός της Κάρτας, καθορίζονται σε πραγματικό χρόνο, μέσω επικοινωνίας της Συσκευής POS με την NEXI.

* 1. Με επιμέλεια της NEXI και με τη σύμπραξη συνεργατών της παραμετροποιούνται κατάλληλα οι Συσκευές POS

της Επιχείρησης, ώστε να υποστηρίζεται το εκάστοτε σε ισχύ πρόγραμμα πραγματοποίησης συναλλαγών «DCC».

# Διαδικασία παροχής υπηρεσιών «DCC»

* 1. Με την πληκτρολόγηση του ποσού της Συναλλαγής σε Ευρώ από τον εκπρόσωπο της Επιχείρησης στη Συσκευή

POS, εμφανίζεται, σε πραγματικό χρόνο στην οθόνη της Συσκευής POS, η δυνατότητα συμμετοχής στην υπηρεσία

«DCC» (DCC eligibility), καθώς επίσης το ποσό της Συναλλαγής τόσο σε Ευρώ, όσο και στο νόμισμα, στο οποίο τηρείται ο λογαριασμός της Κάρτας.

* 1. Ο εκπρόσωπος της Επιχείρησης ενημερώνει τον Κάτοχο, πριν από την πραγματοποίηση της συναλλαγής, για τη δυνατότητα εκτέλεσης της συναλλαγής στο νόμισμα στο οποίο τηρείται ο λογαριασμός της Κάρτας του, αντί σε Ευρώ, επιδεικνύει ταυτοχρόνως την οθόνη της Συσκευής POS με τα ως άνω υπό 2.1. ποσά και παρέχει στον Κάτοχο κάθε σχετική διευκρίνιση για την υπηρεσία.
  2. Εφόσον ο Κάτοχος, μετά την υπό 2.2. ενημέρωσή του, επιλέξει να συναλλαχθεί στο νόμισμα στο οποίο τηρείται ο λογαριασμός της Κάρτας του, πληκτρολογείται η επιλογή του, ζητείται η πληκτρολόγηση του ΡΙΝ, εφόσον απαιτείται, και η Συσκευή POS διοδεύει τη συναλλαγή στην NEXI, ως συναλλαγή «DCC». Στο Χρεωστικό Δελτίο που λαμβάνει ο Πελάτης, μετά την ολοκλήρωση της συναλλαγής, εμφανίζονται: i) η συναλλαγματική ισοτιμία (DCC exchange rate), ii) το ποσό της Συναλλαγής σε Ευρώ και στο νόμισμα που επιλέχθηκε και iii) η προμήθεια για την υπηρεσία «DCC» (DCC commission). Σε διαφορετική περίπτωση, ο Κάτοχος συναλλάσσεται σε Ευρώ.

# Συναλλαγές που υποστηρίζονται από την υπηρεσία «DCC»

* 1. Οι συναλλαγές που υποστηρίζονται από την υπηρεσία «DCC» είναι οι ακόλουθες:
     + Αγορά (Sale), χωρίς άτοκες δόσεις, με ή χωρίς φιλοδώρημα
     + Ακύρωση (Void) συναλλαγής
     + Αντιλογισμός (Refund)
  2. Οι ως άνω συναλλαγές υποστηρίζονται για κάρτες με μαγνητική πίστα, κάρτες με ή χωρίς ηλεκτρονικό κύκλωμα (chip), με ή χωρίς τη χρήση PIN, οι οποίες πληρούν τις προδιαγραφές των Οργανισμών Καρτών, όπως αυτοί αναφέρονται στον όρο 5.3.1 κατωτέρω, εφόσον συμμετέχουν στο πρόγραμμα «DCC», με βάση τους κανόνες του αντίστοιχου Οργανισμού Καρτών.
  3. Συναλλαγές «DCC» μπορούν να πραγματοποιηθούν μόνο σε Επιχειρήσεις που διενεργούν Πράξεις Πληρωμής με Φυσική Παρουσία μέσω Συσκευών POS.

# Νομίσματα που υποστηρίζονται από την υπηρεσία «DCC»

* 1. Κατά την υπογραφή του παρόντος, από την υπηρεσία «DCC» υποστηρίζονται τα κάτωθι νομίσματα:

|  |  |  |  |  |  |  |
| --- | --- | --- | --- | --- | --- | --- |
| USD | GBP | CHF | AUD | CAD | RON | JPY |
| NOK | SEK | DKK | TRY | BRL | SGD | MXN |
| AED | PLN | CNY | ZAR | BGN | KRW | HUF |
| CZK | SAR | NZD | MKD | UAH | HKD | RSD |
| EGP | ILS | INR |  |  |  |  |

* 1. Σε περίπτωση που η NEXI επιλέξει να προσφέρει την υπηρεσία «DCC» και σε άλλα νομίσματα, ενημερώνει την Επιχείρηση εγγράφως με κάθε πρόσφορο τρόπο, όπως, ενδεικτικά, μέσω μηνύματος ηλεκτρονικού ταχυδρομείου ή τηλεομοιοτυπικού μηνύματος.
  2. Η NEXI διατηρεί το δικαίωμα να απενεργοποιήσει κάποιο νόμισμα από την υπηρεσία «DCC», οπότε ενημερώνει σχετικά την Επιχείρηση κατά τα αναφερόμενα στην προηγούμενη παράγραφο 4.2.

# Οικονομικοί όροι - Εξόφληση της Επιχείρησης

* 1. Η Επιχείρηση υποχρεούται, με τον ενδεδειγμένο για τον σκοπό αυτό χειρισμό της Συσκευής POS, να αποστέλει στη NEXI τα στοιχεία των συναλλαγών «DCC» (Πακέτο Δεδομένων), οι οποίες διενεργήθηκαν μέσω της Συσκευής POS, εντός της ημέρας πραγματοποίησής τους. Η NEXI εξοφλεί την Επιχείρηση με το αντίτιμο των Συναλλαγών σε Ευρώ, σύμφωνα με τα προβλεπόμενα στο άρθρο 10 της Σύμβασης, αφού προηγουμένως αφαιρεθούν οι σχετικές αμοιβές της, όπως καθορίζονται στην παρ. 5.3.2 και στο ισχύον Παράρτημα II.
  2. Η Επιχείρηση ουδέποτε επιβαρύνεται με οποιονδήποτε τρόπο με τις τυχόν συναλλαγματικές διαφορές που προκύπτουν από τις κατά την παρούσα μετατροπές των νομισμάτων.
     1. Κατά την ημερομηνία υπογραφής του παρόντος, στο πρόγραμμα «DCC» συμμετέχουν οι Διεθνείς Οργανισμοί VISA και MasterCard. Ρητά συμφωνείται ότι σε περίπτωση που μελλοντικά αποφασισθεί η συμμετοχή και άλλων Διεθνών Οργανισμών στο πρόγραμμα, η NEXI ενημερώνει σχετικά την Επιχείρηση, σύμφωνα με τα αναφερόμενα στην παράγραφο 4.2, και της γνωστοποιεί τη σχετική προμήθεια.
     2. Η προμήθεια που αποδίδει η Επιχείρηση στη NEXI για την εξόφληση συναλλαγών DCC μέσω Συσκευής POS

ορίζεται ανά τύπο κάρτας ως ακολούθως:

**Τύπος Κάρτας Προμήθεια**

VISA DCC %

MasterCard DCC %

# Λοιποί Όροι

* 1. Το παρόν Παράρτημα αποτελεί αναπόσπαστο και ενιαίο τμήμα της ως άνω Σύμβασης, ώστε οι μη τροποποιούμενοι με το παρόν όροι αυτής εξακολουθούν να ισχύουν, ανεξαρτήτως εάν γίνεται ή όχι ρητή αναφορά σε αυτούς.
  2. Λαμβάνοντας υπ’ όψιν ότι η υπηρεσία «DCC» προσφέρεται, στο πλαίσιο της Σύμβασης, από τη NEXI στην Επιχείρηση ως μία πρόσθετη υπηρεσία πραγματοποίησης συναλλαγών, ρητά συμφωνείται ότι η NEXI διατηρεί το δικαίωμα να διακόψει την παροχή της υπηρεσίας «DCC» οποτεδήποτε, με σχετική προγενέστερη ενημέρωση της Επιχείρησης.
  3. Όροι του παρόντος με κεφαλαία θα έχουν την έννοια που τους αποδίδεται στη Σύμβαση.
  4. Το παρόν Παράρτημα ισχύει όσο και η Σύμβαση, εκτός εάν καταγγελθεί αυτοτελώς από οποιονδήποτε των συμβαλλομένων πριν από τη λήξη της ισχύος της.
  5. Οποιοσδήποτε συμβαλλόμενος δικαιούται να καταγγείλει το παρόν οποτεδήποτε.
  6. Λήξη της ισχύος της Σύμβασης για οποιονδήποτε λόγο, συνεπάγεται την αυτοδίκαιη λύση και του παρόντος.

Το παρόν Παράρτημα συντάχθηκε σε δύο πρωτότυπα, έλαβε δε ο καθένας από τους συμβαλλομένους από ένα.

/ /

(τόπος και ημερομηνία)

# ΟΙ ΣΥΜΒΑΛΛΟΜΕΝΟΙ

**ΓΙΑ ΤΗ NΕΧΙ ΠΛΗΡΩΜΩΝ ΕΛΛΑΣ Α.Ε. ΓΙΑ ΤΗΝ ΕΠΙΧΕΙΡΗΣΗ**